Ilmalämpöpumpun huoltamista suositellaan jatkuvalla käytöllä oleville laitteille joka 3. kevät tai syksy. Huolto kannattaa ajoittaa keväälle, huhti-toukokuun tietämille tai syksyyn, syys-lokakuuhun, jolloin pahimmat asennusruhkat eivät vaikeuta huoltoaikojen saatavuutta. Toki huoltoja tehdään ympäri vuoden, mutta pluskelit luonnollisesti helpottavat huoltotoimenpiteitä. Jäähdytyskäytöllä olevat laitteet kannattaa huoltaa joka toinen kevät. Jäähdytyskoneet ovat tavallisesti koko kesän  käytössä ja jos huonekosteus on korkea, kertyy pumppuun nopeasti pölystä ja kosteudesta hometta. Muista siis käyttää jäähdytyslaitettasi välillä hetkellisesti ilmankierrolla/lämmityksellä, jotta laite kuivuu.